ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3586/97 υποβολή: Karin Riis-Jψrgensen (ELDR) προς την Επιτροπή (13 Νοεμβρίου 1997)

Θέμα: Οδηγία σχετικά με την ελεύθερη πρόσβαση σε πληροφορίες που αφορούν το περιβάλλον

Υπό ορισμένες συνθήκες, όταν ζητούνται πληροφορίες σύμφωνα με την οδηγία 90/313/ΕΟΚ ((ΕΕ L 158 της 23.06.1990, σελ. 56. )), ενδέχεται να υπάρχουν αμφιβολίες για το κατά πόσο ιδιωτικές οργανώσεις ή επιχειρήσεις, που αναλαμβάνουν την εκτέλεση δημοσίων καθηκόντων προστασίας του περιβάλλοντος, καλύπτονται από την οδηγία.

Μπορεί η Επιτροπή, στο πλαίσιο αυτό, να ανακοινώσει κατά πόσο οργανώσεις, που εκτελούν δημόσια καθήκοντα προστασίας της φύσης - π.χ. απειλουμένων ή αρρώστων ζώων - καλύπτονται από την οδηγία για την ελεύθερη πρόσβαση σε πληροφορίες που αφορούν το περιβάλλον 90/313/ΕΟΚ; Εάν η Επιτροπή θεωρεί ότι οι οργανώσεις αυτές καλύπτονται από την οδηγία, ισχύει άραγε αυτό ασχέτως από το νομικό καθεστώς των οργανώσεων αυτών;

Απάντηση της κας Bjerregaard εξ ονόματος της Επιτροπής (6 Ιανουαρίου 1998)

Το άρθρο 6 της οδηγίας 90/313/ΕΟΚ σχετικά με την ελεύθερη πρόσβαση σε πληροφορίες που αφορούν το περιβάλλον ((ΕΕ L 158 της 23.06.1990. )) προβλέπει ότι τα κράτη μέλη οφείλουν να λάβουν τα αναγκαία μέτρα ώστε να εξασφαλίσουν ότι οι πληροφορίες οι σχετικές με το περιβάλλον τις οποίες διαθέτουν φορείς με αρμοδιότητες του δημόσιου τομέα για το περιβάλλον που ελέγχονται από δημόσιες αρχές διατίθενται υπό τις ίδιες προϋποθέσεις με εκείνες που καθορίζει η οδηγία για τη διάθεση πληροφοριών σχετικών με το περιβάλλον από τις δημόσιες αρχές, είτε μέσω της αρμόδιας δημόσιας αρχής είτε απευθείας από τον ίδιους τους φορείς.

Η οδηγία ορίζει συνεπώς δύο προϋποθέσεις που πρέπει να πληρούν οι προαναφερόμενοι φορείς ώστε να καλύπτονται από τις διατάξεις της οδηγίας, δηλαδή να έχουν αρμοδιότητες του δημόσιου τομέα για το περιβάλλον και να ελέγχονται από δημόσιες αρχές. Κατά συνέπεια, για να εφαρμοσθεί η οδηγία σε φορείς όπως αυτός στον οποίο αναφέρεται το αξιότιμο μέλος του Κοινοβουλίου αρκεί οι υπόψη φορείς να πληρούν τις δύο προϋποθέσεις που καθορίζονται στην οδηγία.

Ελλείψει λεπτομερέστερων στοιχείων, η Επιτροπή δεν είναι σε θέση να εκτιμήσει καταπόσον ο φορέας τον οποίο αφορά η παρούσα ερώτηση εμπίπτει στο πεδίο εφαρμογής του άρθρου 6 της οδηγίας 90/313/ΕΟΚ.
ΓΡΑΠΤΗ ΕΡΩΤΗΣΗ E-4173/97 υποβολή: Daniel Varela Suanzes-Carpegna (PPE) προς την Επιτροπή (21 Iανουαρίου 1998)

Θέμα: Πολιτική συνοχής και πολιτισμός

Η Επιτροπή τόνισε στην ανακοίνωσή της COM (96) 512 τελικό «ΠΟΛΙΤΙΚΗ ΣΥΝΟΧΗΣ ΚΑΙ ΠΟΛΙΤΙΣΜΟΣ: ΣΥΜΒΟΛΗ ΣΤΗΝ ΑΠΑΣΧΟΛΗΣΗ» (σελ. 6), ότι 400 εκατ. περίπου Ecu από τα προγράμματα των διαρθρωτικών ταμείων θα διατεθούν απευθείας στον πολιτισμικό τομέα κατά τη διάρκεια της περιόδου 1989 - 1993.

Θα μπορούσε η Επιτροπή να ενημέρωσει ποιά είναι τα συγχρηματοδοτούμενα πολιτισμικά σχέδια, διευκρινίζοντας τη χώρα, το στόχο ανά περιφέρεια στον οποίο εντάσσεται το σχέδιο καθώς επίσης το συνολικό κόστος εκτέλεσης και την κοινοτική συγχρηματοδότηση;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-4173/97 και E-4174/97 (9 Μαρτίου 1998)

Το ποσό το οποίο αναφέρεται από το αξιότιμο μέλος του Κοινοβουλίου βασίζεται σε μια αξιολόγηση την οποία πραγματοποίησαν ανεξάρτητοι σύμβουλοι για την Επιτροπή. Όπως τονίζεται στην κοινοποίηση, όλα τα στοιχεία τα σχετικά με τις πολιτιστικές δραστηριότητες υπολογίζονται μόνο κατά προσέγγυση και ως εκ τούτου θα πρέπει να ερμηνεύονται με κάποια επιφύλαξη. Κυρίως, είναι ιδιαίτερα δύσκολο να προσδιοριστούν οι πολιτιστικές όψεις των προγραμμάτων καθώς τα εν λόγω προγράμματα περιλαμβάνουν συχνά και άλλες προτεραιότητες όπως είναι ο τουρισμός, οι μικρομεσαίες επιχειρήσεις (ΜΜΕ) ή, η επιμόρφωση.

Δεδομένου ότι τα κράτη μέλη εγκρίνουν και εφαρμόζουν διαρθρωτικά χρηματοδοτικά σχέδια στο πλαίσιο των προγραμμάτων με δική τους ευθύνη, η Επιτροπή δεν ενημερώνεται συστηματικά για τα πολιτιστικά σχέδια. Ωστόσο, διάφορα ικανοποιητικά παραδείγματα εμφανίζονται στην κοινοποίηση και είναι ενδεικτικά της καινοτόμου ενσωμάτωσης του πολιτιστικού τομέα στην περιφερειακή ανάπτυξη και δημιουργία θέσεων απασχόλησης.
ΓΡΑΠΤΗ ΕΡΩΤΗΣΗ E-3649/97 υποβολή: Honσrio Novo (GUE/NGL) προς την Επιτροπή (19 Νοεμβρίου 1997)

Θέμα: Στήριξη των μικρομεσαίων επιχειρήσεων του τομέα έργων πολιτικού μηχανικού στην Πορτογαλία

Ο τομέας των έργων πολιτικού μηχανικού έχει για την Πορτογαλία θεμελιώδη κοινωνικο-οικονομική σημασία. Εκτός από έναν περιορισμένο αριθμό μεγάλων επιχειρήσεων, υπάρχουν πολυάριθμες μικρομεσαίες επιχειρήσεις των οποίων ο βαθμός εξάρτησης από τις πρώτες αυξάνει συνεχώς, με αποτέλεσμα η οικονομική και κοινωνική τους κατάσταση να καθίσταται σταδιακά πιο ανησυχητική, με όλες τις αρνητικές συνέπειες που προκύπτουν για την απασχόληση.

Όπως είναι γνωστό, σε ολόκληρη την Ευρωπαϊκή Ένωση καταβάλλονται ολοένα και μεγαλύτερες προσπάθειες αποφασιστικής και διαρκούς στήριξης των μικρομεσαίων επιχειρήσεων. Υπάρχει εξάλλου και ένα Ειδικό Πρόγραμμα για την Αναδιάρθρωση και Ανάπτυξη της Βιομηχανίας στην Πορτογαλία (PEDIP).

Έχοντας υπόψη τα προαναφερθέντα, θα μπορούσε άραγε η Επιτροπή να αναφέρει:

1. ποιες ακριβώς είναι οι δράσεις και τα προγράμματα που, στα πλαίσια του PEDIP (ΕΠΑΑΠ), στοχεύουν στην στήριξη των μικρομεσαίων επιχειρήσεων στον τομέα των κατασκευών έργων πολιτικού μηχανικού;

2. κατά πόσον, στο ευρύτερο πλαίσιο των κοινοτικών προγραμμάτων στήριξης των μικρομεσαίων επιχειρήσεων προβλέπονται δράσεις που αποσκοπούν ειδικά στη στήριξη επιχειρήσεων που ασκούν δραστηριότητα στον τομέα των έργων πολιτικού μηχανικού;

Απάντηση της κ. Wulf-Mathies εξ ονόματος της Επιτροπής (22 Δεκεμβρίου 1997)

Παρ'όλο που, στο πλαίσιο του ειδικού προγράμματος ανάπτυξης της βιομηχανίας στην Πορτογαλία (PEDIP), δεν έχουν ληφθεί ειδικά μέτρα στήριξης των μικρομεσαίων επιχειρήσεων του κατασκευαστικού τομέα στη χώρα αυτή, πολλά από τα έργα που περιλαμβάνονται στο εν λόγω πρόγραμμα συμβάλλουν στη διατήρηση της δραστηριότητας ανάλογων επιχειρήσεων σε ιδιαίτερα υψηλά επίπεδα, όπως συμβαίνει, εξάλλου, και με άλλα προγράμματα που εντάσσονται στο Κοινοτικό Πλαίσιο Στήριξης για την Πορτογαλία.

Οι μικρομεσαίες επιχειρήσεις (ΜΜΕ) του κατασκευαστικού τομέα ενισχύονται άμεσα από την κοινοτική πρωτοβουλία για τις ΜΜΕ. Συγκεκριμένα, αυτή η κατηγορία ΜΜΕ είναι επιλέξιμη στο πλαίσιο των εξής μέτρων του προγράμματος:

Μέτρο 1: Στήριξη μικρομεσαίων επιχειρήσεων.

Μέτρο 2: Ενίσχυση της ανταγωνιστικότητας επιχειρήσεων στον τομέα του τουρισμού, των κατασκευών και των δημοσίων έργων.

Μέτρο 3: Ανάπτυξη τεχνoλογικής ικανότητας στις ΜΜΕ.

Μέτρο 4: Κατάρτιση.

Μέτρο 5: Χρηματοοικονομική τεχνική.
ΓΡΑΠΤΗ ΕΡΩΤΗΣΗ E-3772/97 υποβολή: Nikitas Kaklamanis (UPE) προς την Επιτροπή (21 Νοεμβρίου 1997)

Θέμα: Ελεύθερη πρόσβαση σε εγχειρίδια του Σένγκεν

Η Συμφωνία του Σένγκεν ενσωματώνεται στη νέα Συνθήκη της Ε.Ε., η οποία δίνει ιδιαίτερη έμφαση στο δικαίωμα της πρόσβασης του Ευρωπαίου πολίτη στα δημόσια έγγραφα. Παρόλα αυτά, πληροφορίες από τη Σουηδία αναφέρουν ότι η σουηδική κυβέρνηση χαρακτήρισε ως «άκρως απόρρητα» εγχειρίδια σχετικά με το πώς θα πρέπει να πραγματοποιούνται οι έλεγχοι στα εξωτερικά σύνορα της Ένωσης, καθώς και οι ανταλλαγές πληροφοριών μεταξύ των κρατών μελών.

Το ζήτημα είναι αρκετά σοβαρό και δημιουργεί εύλογες ανησυχίες για τους λόγους που ώθησαν τη Σουηδική κυβέρνηση σε αυτή την απόφαση.

Θα ήθελα να έχω την άποψη της Ευρωπαϊκής Επιτροπής για το παραπάνω θέμα, πληροφόρηση για το αν κάτι ανάλογο έχει συμβεί σε άλλα κράτη μέλη της Ένωσης, καθώς και αν θεωρεί η Ευρωπαϊκή Επιτροπή σκόπιμο να συστήσει στα μέλη της να εξασφαλίσουν την απρόσκοπτη πρόσβαση σε όλα τα εγχειρίδια που αφορούν τη Συμφωνία του Σένγκεν.

Απάντηση του κ. Monti εξ ονόματος της Επιτροπής (2 Φεβρουαρίου 1998)

Η ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης θα πραγματοποιηθεί όταν τεθούν σε ισχύ η συμφωνία του Άμστερνταμ και τα πρωτόκολλά της.

Ωστόσο, δεδομένου ότι τα περισσότερα έγγραφα που σχετίζονται με τις εν λόγω συμφωνίες προέρχονται από τις εθνικές αρχές, η πρόσβαση σε αυτά ρυθμίζεται και θα συνεχίσει να ρυθμίζεται από τις ισχύουσες εθνικές διατάξεις, τηρώντας τους κανόνες περί απορρήτου που έχουν αποφασισθεί ομόφωνα από τα συμβαλλόμενα κράτη μέλη των συμφωνιών του Σένγκεν. Τούτο είναι σύμφωνο με τις διατάξεις του κοινού κώδικα δεοντολογίας της Επιτροπής και του Συμβουλίου όσον αφορά την πρόσβαση στα έγγραφά τους, σύμφωνα με τον οποίο τα θεσμικά όργανα παρέχουν πρόσβαση μόνο στα έγγραφά τους και παραπέμπουν τους ενδιαφερόμενους στο συγγραφέα των εν λόγω εγγράφων εάν αυτά προέρχονται από άλλο όργανο.

Οι αιτήσεις πρόσβασης όσον αφορά έγγραφα του Συμβουλίου ή της Επιτροπής που σχετίζονται με τη συμφωνία του Σένγκεν καλύπτονται από τον εν λόγω κώδικα δεοντολογίας. Συνεπώς, η πρόσβαση στα έγγραφα αυτά επιτρέπεται εκτός εάν ισχύει μία από τις εξαιρέσεις που προβλέπονται ρητά προκειμένου να προστατευθούν ορισμένα ιδιωτικά ή δημόσια συμφέροντα, ή για να διαφυλαχθεί ο απόρρητος χαρακτήρας των διαβουλεύσεων των εν λόγω οργάνων.

Δεδομένου ότι πρόκειται για το κανονιστικό διατακτικό του Σένγκεν, πρέπει να τονισθεί ότι από τη στιγμή που θα αρχίσει να ισχύει η συμφωνία του Άμστερνταμ και θα ενσωματωθεί το κεκτημένο του Σένγκεν στο πλαίσιο της Ευρωπαϊκής Ένωσης, θα τεθούν σε εφαρμογή οι κανόνες σχετικά με τη δημοσίευση των πράξεων στην Επίσημη Εφημερίδα.
ΓΡΑΠΤΗ ΕΡΩΤΗΣΗ E-3609/97 υποβολή: Esko Seppδnen (GUE/NGL) προς την Επιτροπή (13 Νοεμβρίου 1997)

Θέμα: Βελτίωση της θέσης της γενικής γλωσσολογικής έρευνας στην κοινοτική χρηματοδότηση της έρευνας

Στο μέλλον ολοένα και μεγαλύτερο μέρος των προοριζομένων για την έρευνα στον τομέα της γλωσσολογίας ποσών θα προέρχεται απευθείας από την ΕΕ. Στα κοινοτικά προγράμματα έρευνας, η γλωσσολογία έχει διαιρεθεί στις ακόλουθες τέσσερις κύριες κατηγορίες:

- προγράμματα για την ανάπτυξη και αξιοποίηση των συστημάτων εύρεσης πληροφοριών και της αυτόματης ανάλυσης των γλωσσών,

- προγράμματα που αφορούν τη γενική έρευνα στον πολιτιστικό τομέα,

- προγράμματα τα οποία προορίζονται για την έρευνα και την τεχνολογική ανάπτυξη ιδίως στην περιοχή της πρώην Σοβιετικής Ένωσης, στις πρώην σοσιαλιστικές χώρες και στις αναπτυσσόμενες χώρες,

- προγράμματα για την ενίσχυση της συνεργασίας μεταξύ των ερευνητών και την βελτίωση της κατάρτισής τους.

Παρ' όλα αυτά, στα ερευνητικά εκείνα προγράμματα της Κοινότητας τα οποία αφορούν έρευνες στον τομέα της γλωσσολογίας συμπεριλαμβάνονται επί του παρόντος ελάχιστοι υποτομείς οι οποίοι να αφορούν την αποκαλούμενη γενική έρευνα στον τομέα της γλωσσολογίας και υποτομείς της θεωρητικής έρευνας. Οι μεγαλύτερες δυσχέρειες εν σχέση με τη χρηματοδότηση της γενικής έρευνας στον τομέα της γλωσσολογίας οφείλονται κυρίως στο γεγονός ότι τα αποτελέσματα των ερευνών καθίστανται αξιοποιήσιμα συνήθως με μεγάλη καθυστέρηση. Εντούτοις, σε μερικά μεμονωμένα κράτη μέλη, όπως π.χ. η Ολλανδία και η Γερμανία, η ενίσχυση των θεωρητικών ερευνών στον τομέα της γλωσσολογίας έχει εκληφθεί ως οικονομική επένδυση. Και στις δύο προαναφερόμενες χώρες ο τομέας της θεωρητικής έρευνας χαρακτηρίζεται από το ιδιαίτερα υψηλό του επίπεδο.

Ποιά μέτρα προτίθεται, να λάβει η Επιτροπή για τη βελτίωση της θέσης της γενικής γλωσσολογικής έρευνας. Θα ήταν, π.χ., δυνατή η ενσωμάτωση της έρευνας στο γλωσσολογικό τομέα στις δραστηριότητες του Κοινού Κέντρου Ερευνών (JRC), ή η θέσπιση ενός προγράμματος που να αφορά τη γενική έρευνα στο γλωσσικό τομέα;

Απάντηση της κας Cresson εξ ονόματος της Επιτροπής (23 Ιανουαρίου 1998)

Η Πρόταση της Επιτροπής για το πέμπτο πρόγραμμα πλαίσιο της έρευνας ((COM (97) 142 τελικό )) δεν προβλέπει ειδικό πρόγραμμα βασικής γλωσσολογικής έρευνας. Εντούτοις εντός του ειδικού προγράμματος «Η ανάπτυξη μιας φιλικής κοινωνίας της πληροφορίας», προβλέπεται η ανάπτυξη δραστηριοτήτων σχετικά με τις νέες τεχνολογίες της γλώσσας με στόχο να καταστούν πιό εύχρηστα τα συστήματα πληροφοριών και επικοινωνίας, ιδίως στο πλαίσιο της δράσης - κλειδί ΙΙΙ «Περιεχόμενο και εργαλεία των πολυμέσων». Οι δραστηριότητες αυτές μεταξύ άλλων θα σχετίζονται με ορισμένες πτυχές της βασικής έρευνας.

Οσον αφορά το Κοινό Κέντρο Ερευνών, οι εκτελούμενες εργασίες δεν σχετίζονται με τις γλωσσολογικές έρευνες.

Εξάλλου, οι αρμοδιότητες του ΚΚΕρ δεν επιτρέπουν, τουλάχιστον βραχυπρόθεσμα, την ανάληψη αναλόγων δραστηριοτήτων στον εν λόγω τομέα.
ΓΡΑΠΤΗ ΕΡΩΤΗΣΗ E-3688/97 υποβολή: Jesϊs Cabezσn Alonso (PSE) προς την Επιτροπή (19 Νοεμβρίου 1997)

Θέμα: Νόμος Χέλμς-Μπάρτον

Έχει η Επιτροπή πλήρη συνείδηση του γεγονότος ότι, μετά τις διαπραγματεύσεις της Επιτροπής με την αμερικανική Διοίκηση σχετικά με την εφαρμογή του νόμου Χέλμς-Μπάρτον, η νομοθετική εξουσία των Ηνωμένων Πολιτειών σκλήρυνε ακόμη περισσότερο τη θέση της, εις βάρος των συμφερόντων της Ευρωπαϊκής Ένωσης;

Απέναντι στη στάση αυτή της νομοθετικής εξουσίας των Ηνωμένων Πολιτειών, ποιά μέτρα έχει λάβει ή προτίθεται να λάβει η Επιτροπή;

Κοινή απάντηση του Sir Leon Brittan εξ ονόματος της Επιτροπής στις γραπτές ερωτήσεις E-3686/97, E-3687/97, E-3688/97, E-3689/97 και E-3690/97 (19 Δεκεμβρίου 1997)

Η συμφωνία με τις Ηνωμένες Πολιτείες δεν είναι ανισσόροπη. Η Επιτροπή, στο πλαίσιο του Παγκόσμιου Οργανισμού Εμπορίου (ΠΟΕ), κίνησε διαδικασία για τη σύσταση ειδικής ομάδας κατά του νόμου Χέλμς - Μπέρτον. Η Επιτροπή θεωρεί ότι ο νόμος αυτός αντίκειται στο διεθνές δίκαιο, δεδομένου ότι αποσκοπεί στο να επηρεάσει (ή έχει ως αποτέλεσμα ότι επηρεάζει) τη συμπεριφορά των κοινοτικών επιχειρήσεων εξ αιτίας των σχέσεών τους με την Κούβα. Η συμφωνία της 11ης Απριλίου 1997 που συνήφθη μεταξύ της Κοινότητας και των ΗΠΑ σχετικά με το νόμο Χέλμς - Μπέρτον και το νόμο Ντ'Αμάτο, βάσει του οποίου η Κοινότητα συμφώνησε να αναστείλει τη διαδικασία που είχε αναλάβει κατά του νόμου Χέλμς - Μπέρτον στο πλαίσιο του ΠΟΕ, καλεί για την ανάπτυξη αρχών που « θα ανακόψουν και θα αποθαρρύνουν τη μελλοντική απόκτηση επενδύσεων από κάθε κράτος που έχει απαλλοτριώσει ή εθνικοποιήσει τις επενδύσεις αυτές.» Επιπλέον, και παράλληλα, η συμφωνία καλεί την Κοινότητα και τις Ηνωμένες Πολιτείες να συνεργαστούν προκειμένου να επιλύσουν, με βάση από κοινού συμφωνηθείσες αρχές, το ζήτημα των συγκρουόμενων δικαιοδοσιών και των δευτερευόντων εμπορικών αποκλεισμών. Πρέπει να σημειωθεί ότι οι συζητήσεις μεταξύ της Κοινότητας και των Ηνωμένων Πολιτειών για το θέμα αυτό διεξάγονται παράλληλα με τις συζητήσεις για τις αρχές που διέπουν τις επενδύσεις. Οι εν λόγω συζητήσεις, που διεξάγονται τη στιγμή αυτή, στοχεύουν στην εξεύρεση αποδεκτής συμβιβαστικής λύσης που θα λάβει τη μορφή παρέκκλισης βάσει του τίτλου IV του νόμου Χέλμς - Μπέρτον, εξουδετερώνοντας, με τον τρόπο αυτό, τις εξωεδαφικές επιπτώσεις του νόμου αυτού.

Εξάλλου, η Επιτροπή υπογράμμισε ότι η διευθέτηση των διαφορών σχετικά με το νόμο Χέλμς - Μπέρτον θα τεθεί σε εφαρμογή μόνον εφόσον οι Ηνωμένες Πολιτείες χορηγήσουν επίσης στις κοινοτικές επιχειρήσεις παρέκκλιση και από το νόμο Ντ'Αμάτο.

Η Κοινότητα διατηρεί το δικαίωμα να επαναλάβει τη διαδικασία «ειδικής ομάδας» του ΠΟΕ ή να κινήσει νέες διαδικασίες στην περίπτωση που ληφθούν μέτρα κατά κοινοτικών επιχειρτήσεων στο πλαίσιο των νόμων Χέλμς - Μπέρτον και Ντ'Αμάτο, λόγω της μη χορήγησης ή της απόσυρσης παρεκκλίσεων.
ΓΡΑΠΤΗ ΕΡΩΤΗΣΗ E-3863/97 υποβολή: Luciano Vecchi (PSE) προς την Επιτροπή (5 Δεκεμβρίου 1997)

Θέμα: Μελέτες για τις πολιτικές υπέρ των νέων στην Ευρωπαοκή 7Ενωση

Το Δεκέμβριο του 1994 η Ευρωπαϊκή Επιτροπή υπέβαλε μελέτη με τίτλο: «Πολιτικές υπέρ των νέων στην Ευρωπαϊκή Ενωση: δομές και εκπαίδευση», η οποία βασιζόταν σε έρευνες που πραγματοποιήθηκαν το 1992 και το 1993.

Η μελέτη αυτή αποδείχθηκε μεγάλης σημασίας για τη γνώση και τη διάδοση των εμπειριών των τοπικών, εθνικών και κοινοτικών πολιτικών για τους νέους.

Προτίθεται η Επιτροπή, κατά τους προσεχείς μήνες να ενημερώσει τη μελέτη αυτή ή να καταρτίσει νέες μελέτες σχετικά με την σύγκριση των πολιτικών υπέρ των νέων στην Ευρωπαϊκή Ένωση;

Απάντηση της κας Cresson εξ ονόματος της Επιτροπής (12 Ιανουρίου 1998)

Η Επιτροπή σκοπεύει να ξεκινήσει κατά τη διάρκεια του 1998 ενημέρωση της μελέτης για τις πολιτικές σχετικά με τη νεολαία «Οι πολιτικές υπέρ των νέων στην Ευρωπαϊκή Ένωση - δομές και εκπαίδευση».
ΓΡΑΠΤΗ ΕΡΩΤΗΣΗ E-4093/97 υποβολή: Peter Truscott (PSE) προς την Επιτροπή (16 Iανουαρίου 1998)

Θέμα: Χρηματοδότηση της περιοχής Hertfordshire για την περίοδο 1994-1997 βάσει του ΕΤΠΑ και των κεφαλαίων Konver

Θα ήθελε, παρακαλώ, η Επιτροπή να ενημερώσει για το ύψος της χρηματοδότησης που έχει λάβει η περιοχή Hertfordshire από το ΕΤΠΑ και τα κεφάλαια Konver (κοινοτική πρωτοβουλία που αφορά τη μετατροπή της βιομηχανίας άμυνας) για το 1994, 1995, 1996 και 1997;

Απάντηση της κ. Wulf-Mathies εξ ονόματος της Επιτροπής (26 Φεβρουαρίου 1998)

Η περιοχή Hertfordshire δεν προβλέπεται να λάβει βασική χρηματοδότηση από το Ευρωπαϊκό Ταμείο Περιφερειακής Ανάπτυξης (ΕΤΠΑ), καθώς η εν λόγω κομητεία δεν έχει κριθεί επιλέξιμη για τους στόχους περιφερειακής ανάπτυξης των Διαρθρωτικών Ταμείων. Ωστόσο, η περιοχή Hertfordshire έχει λάβει χρηματοδότηση στα πλαίσια των προγραμμάτων κοινοτικής πρωτοβουλίας Konver.

Οι παροχές του ΕΤΠΑ και του Ευρωπαϊκού Κοινωνικού Ταμείου (ΕΚΤ) προς την περιοχή Hertfordshire στο πλαίσιο του προγράμματος Konver II (για την περίοδο 1994-1999) είναι οι εξής:

>TABLE>

Δεν είναι δυνατόν να δημοσιευθεί λεπτομερής ανάλυση των ενισχύσεων, τις οποίες λάμβανε το Hertfordshire σε ετήσια βάση. Τα στοιχεία αυτά είναι στη διάθεση της βρετανικής κυβέρνησης, αφού υπεύθυνη για τη διαχείριση του προγράμματος είναι η αρμόδια για θέματα της ανατολικής περιφέρειας υπηρεσία της βρετανικής κυβέρνησης.
ΓΡΑΠΤΗ ΕΡΩΤΗΣΗ E-3503/97 υποβολή: Eryl McNally (PSE) προς την Επιτροπή (10 Νοεμβρίου 1997)

Θέμα: Απόφαση της Εκτελεστικής Επιτροπής της ΟΥΕΦΑ (Ευρωπαοκή Ένωση Ποδοσφαίρου) να μην επιτρέψει στους μελλοντικούς νικητές σημαντικών αγώνων κυπέλλου να συμμετέχουν στους αγώνες των ευρωπαοκών συλλόγων

Μετά από επιστολή που έλαβα στην εκλογική μου περιφέρεια, επιθυμώ να επιστήσω την προσοχή της Επιτροπής στο γεγονός ότι η Εκτελεστική Επιτροπή της ΟΥΕΦΑ (Ευρωπαϊκή Ένωση Ποδοσφαίρου) αποφάσισε να μην θεωρήσει το κύπελλο της Κόκα-Κόλα ως μέσον πρόκρισης για το κύπελλο ΟΥΕΦΑ. Η απόφαση αυτή θα έχει σημαντικές αρνητικές επιπτώσεις για όλες τις ομάδες που συμμετέχουν στη Βρετανική Ένωση Ποδοσφαίρου, και θα επηρεάσει τη συμμετοχή στο κύπελλο της Κόκα-Κόλα και την εισροή εσόδων από χορηγίες και τηλεοπτική κάλυψη.

Τί είναι σε θέση να πράξει η Επιτροπή για να υποστηρίξει το αίτημα της Ποδοσφαιρικής Ένωσης να δοθεί εκ νέου στη νικήτρια ομάδα του φετινού κυπέλλου της Κόκα-Κόλα το δικαίωμα να συμμετάσχει στους αγώνες ευρωπαϊκών κυπέλλων;

Απάντηση του κ. Van Miert εξ ονόματος της Επιτροπής (1 Δεκεμβρίου 1997)

Η Επιτροπή γνωρίζει τα προβλήματα που προέκυψαν από τις αλλαγές που εισήγαγε η Ευρωπαϊκή Ένωση ποδοσφαίρου (ΟΥΕΦΑ) στους κανόνες συμμετοχής στο κύπελλο ΟΥΕΦΑ. Η εν λόγω υπόθεση διευρευνάται την περίοδο αυτή.

Για περισσότερες λεπτομέρειες, η Επιτροπή καλεί το αξιότιμο μέλος του Κοινοβουλίου να ανατρέξει στην απάντηση που δόθηκε στην γραπτή ερώτηση Ε-3191/97 του κ. Ford ((ΕΕ C 117 της 16.4.1998, σελ. 163. )).
ΓΡΑΠΤΗ ΕΡΩΤΗΣΗ E-4207/97 υποβολή: Gerardo Fernαndez-Albor (PPE) προς την Επιτροπή (21 Iανουαρίου 1998)

Θέμα: Γαλάζια Βίβλος για την αλιεία στην Ευρωπαοκή Ένωση

Οι διάφορες αντιξοότητες που αντιμετωπίζει η αλιεία στην Ευρωπαϊκή Ένωση έχουν δημιουργήσει μια νέα κατάσταση σε ολόκληρο τον τομέα που απαιτεί την επανεξέταση και τον επαναπροσανατολισμό της κοινοτικής αλιείας στο σύνολό της.

Διάφορες αλιευτικές οργανώσεις των κρατών μελών θεωρούν ότι απαιτείται επανεκτίμηση του παρελθόντος, εξέταση του παρόντος και καθορισμός των σχετικών προβλέψεων για το μέλλον.

Θεωρεί, συνεπώς, η Επιτροπή σκόπιμη την εκπόνηση μιας γαλάζιας βίβλου σχετικά με την κατάσταση της αλιείας σε ολόκληρη την Ευρωπαϊκή Ένωση, έτσι ώστε να καταστεί δυνατός ο καθορισμός των κριτηρίων και των προβλέψεων που θα συμβάλλουν στη σταθεροποίηση του τομέα και θα απομακρύνουν το φόβο των αντιξοοτήτων και των αναταράξεων που έχουν αρνητική επίδραση σε έναν τόσο ευπαθή οικονομικό τομέα, όπως η αλιεία;

Απάντηση της κ. Bonino εξ ονόματος της Επιτροπής (13 Φεβρουαρίου 1998)

H Επιτροπή, σπως έχει γνωστοποιήσει, επανειλημμένως, τόσο το Κοινοβούλιο όσο και άλλα όργανα, θα εκκινήσει διαδικασίες ευρείας διαβούλευσης με όλα τα ενδιαφερόμενα μέρη και, κυρίως, με το σύνολο του αλιευτικού κλάδου, όσον αφορά την εξέλιξη της κοινής αλιευτικής πολιτικής (ΚΑΠ) μετά το 2002.

Για το σκοπό αυτό, η Επιτροπή προτείνει την κατάρτιση ερωτηματολογίου και την πραγματοποίηση συσκέψεων στα κράτη μέλη, κατά τη διάρκεια του 1998 και 1999.

Μετά το πέρας αυτής της ευρείας διαβούλευσης, η Επιτροπή θα συντάξει και θα υποβάλει στο Κοινοβούλιο και το Συμβούλιο έκθεση σχετικά με την κατάσταση των τύπων αλιείας στην Κοινότητας, σύμφωνα με το άρθρο 14 παράγραφος 2 του κανονισμού αριθ. 3760/92 για τη θέσπιση κοινοτικού συστήματος για την αλιεία και την υδατοκαλλιέργεια ((ΕΕ L 389 της 31.12.1992 )).
ΓΡΑΠΤΗ ΕΡΩΤΗΣΗ E-3454/97 υποβολή: Reino Paasilinna (PSE) προς την Επιτροπή (31 Οκτωβρίου 1997)

Θέμα: Ενίσχυση των οικοδομικών επιχειρήσεων σε περιοχές όπου επικρατεί ψύχος

Το κόστος της οικοδόμησης στη Φινλανδία είναι εξαιρετικά υψηλό λόγω των δυσμενών καιρικών συνθηκών που επικρατούν στη βόρειο αυτή περιοχή. Ένεκα του φαινομένου του παγωμένου εις βάθος εδάφους, που παρατηρείται κατά τη διάρκεια του ψυχρού μακρού χειμώνα, τα θεμέλια τόσο των κτηρίων όσο και των δρόμων και των σιδηροδρόμων πρέπει να προστατευθούν με ειδικές κατασκευές των οποίων το κόστος είναι ιδιαίτερα υψηλό. Επιπλέον, για την προστασία των συστημάτων θέρμανσης, παροχής ύδατος, αποχέτευσης και παροχής ηλεκτρικού ρεύματος πρέπει να λαμβάνονται ειδικά μέτρα.

Δεδομένης της τεράστιας διαφοράς μεταξύ της εσωτερικής και εξωτερικής θερμοκρασίας των κτηρίων στη Φινλανδία, η οποία ανέρχεται ενίοτε ακόμη και σε 50° Κελσίου, ο εξωτερικός φλοιός, το περίβλημα, των κτηρίων πρέπει να κατασκευασθεί κατά τρόπο ώστε να μην επηρεάζεται από προβλήματα θέρμανσης και υγρασίας που προκαλούνται από τις τεράστιες διαφορές μεταξύ της εσωτερικής και της εξωτερικής θερμοκρασίας. Οι προδιαγραφές κατασκευής των κτηρίων είναι τόσο αυστηρές και, κατά συνέπεια, και ακριβές ότι όλες οι οικοδομικές επιχειρήσεις δεν έχουν τη δυνατότητα να τις εκπληρώσουν ένεκα και των άλλων σημαντικών τους οικονομικών υποχρεώσεων. Λόγω των σφαλμάτων κατά την κατασκευή και των προβλημάτων που προκαλούνται από την υγρασία και τη μούχλα, η Φινλανδία είναι υποχρεωμένη να καταβάλει 60 δισ. FIM για επισκευές.

Ποιά μέτρα προτίθεται να λάβει η Επιτροπή για τη χρηματική ενίσχυση των οικοδομικών επιχειρήσεων σε περιοχές όπου επικρατεί ψύχος προκειμένου να διασφαλισθεί ότι οι οικοδομικές κατασκευές θα πληρούν στο εξής τις προδιαγραφές που τους έχουν τεθεί;

Απάντηση του κου Bangemann εξ ονόματος της Επιτροπής (7 Ιανουαρίου 1998)

Η Επιτροπή έχει επίγνωση του συμπληρωματικού κόστους κατασκευής λόγω των ιδιαζόντως απαιτητικών κλιματικών συνθηκών στην ζώνη υψηλού ψύχους και ιδιαιτέρως στη Φινλανδία.

Εντούτοις, δεν προβλέπεται πρόγραμμα ειδικών ενισχύσεων για τις κατασκευές στις ζώνες ψυχρού κλίματος.

Αξίζει να σημειωθεί ότι υπό την έποψη των κανονιστικών διατάξεων, έχουν θεσπιστεί βασικές απαιτήσεις, που ανταποκρίνονται σε κλιματικούς περιορισμούς βάσει της οδηγίας του Συμβουλίου 89/106/ΕΟΚ της 21ης Δεκεμβρίου 1998 σχετικά με την προσέγγιση των νομοθετικών, κανονιστικών και διοικητικών διατάξεων των κρατών μελών για με τα κατασκευαστικά προϊόντα ((ΕΕ L 40 της 11.2.1989 )), προκειμένου να καταστεί δυνατή η εξασφάλιση ικανοποιητικού επιπέδου έργων για τις νέες κατασκευές, τόσο σε ό,τι αφορά την αξιοπιστία όσο και σε ό,τι αφορά τη διάρκεια.